
****

**Vodič za građane**

**PRORAČUN U MALOM**

**ZA 2024. GODINU**

****

**UVODNA RIJEČ NAČELNIKA OPĆINE VINICA**

Poštovane mještanke i mještani,

Proračunski vodič za građane za 2024. godinu alat je kojim Vam približavamo pojmove iz područja financija lokalne samouprave, sadržaj proračuna, programe, projekte i aktivnosti koje planiramo financirati, a temeljen je na ključnom financijskom dokumentu – Proračunu Općine Vinica.

Prilikom izrade Proračuna za 2024. i projekcija za 2025. i 2026. godinu cilj nam je bio da u uvjetima proračunskih mogućnosti isplaniramo i ostvarimo najvažnije kapitalne projekte, a da pri tom zadovoljimo i socijalne i društvene potrebe stanovnika. Kapitalni projekti važni su za podizanje kvalitete života i stanovanja i određuju životno zadovoljstvo u našoj općini, a u 2024. godini obuhvaćaju modernizaciju i sanaciju nerazvrstanih cesta, ulaganje u sportske građevine, dodatna ulaganja na građevinskim objektima kao što je Kurija Patačić, rekonstrukcija Motela u Hotel Baštine Opeka, dogradnja dječjeg vrtića Vinica te dodatna ulaganja u općinske objekte.

Osim kapitalnih investicija Proračunom su planirana sredstva i za brigu o građanima općine od rođenja pa do zrele dobi kroz potpore za novorođenče, financiranje odvoza kanti za pelene, sufinanciranje vrtića, ulaganje u osnovnoškolsko obrazovanje, sufinanciranje autobusnog prijevoza učenika srednjih škola, novčane potpore za učenike srednjih škola i studenata, nagrade povodom završetka studija, sufinanciranje energetskih obnova kuća, sufinanciranje kupnje kuća na području općine, briga o socijalno ugroženima, uskrsnice i božićnice za umirovljenike

Najvažniji cilj ovog dokumenta je učiniti Proračun Općine Vinica razumljivim, te time predmetom interesa svih građana naše općine, čime vas želimo potaknuti na još aktivnije uključivanje u svim fazama pripreme proračuna.

Vaš načelnik

**OPĆENITO O PRORAČUNU I NJEGOVU SADRŽAJU**

**Što je proračun i kako se donosi?**

Proračun je temeljni financijsko-planski akt kojim se procjenjuju prihodi i primici te utvrđuju rashodi i izdaci za jednu godinu. Proračun za 2024. godinu donesen je zajedno sa projekcijama za 2025. i 2026. godinu i Obrazloženjem. Predložio ga je Općinski načelnik, a donijelo ga je predstavničko tijelo, odnosno Općinsko vijeće. Proračun se prema Zakonu mora donijeti najkasnije do kraja godine za iduću godinu .

**Na temelju čega se izrađuje i donosi proračun?**

* Zakon o proračunu (NN 144/21),
* Pravilnik o proračunskim klasifikacijama (NN 26/10, 120/13 1/20 i 144/21),
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20 i 144/21),
* Uputa za izradu proračuna jedinica lokalne i područne (regionalne) samouprave koje Ministarstvo financija izrađuje prema Smjernicama ekonomske i fiskalne politike Vlada Republike Hrvatske.
* Provedbeni program Općine Vinica za razdoblje od 2021. do 2025. godine
* Dosadašnja izvršenja proračuna
* Procjena trendova gospodarstva u državi, županiji i našoj općini

**Kako izgleda proračun?**

Proračun mora biti uravnotežen što znači da ukupni prihodi i primici moraju pokriti ukupne rashode i izdatke.

Ako se povećaju rashodi i izdaci, odnosno smanje prihodi i primici, proračun se mora uravnotežiti njegovim izmjenama i dopunama, takozvanim rebalansom.

***Slika 1.*** *Proračun mora biti uravnotežen*

Proračun se odnosi na proračunsku godinu koja je jednaka kalendarskoj godini. Svi iznosi navedeni su u eurima. Proračunska sredstva moraju se koristiti u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti.

Sastoji se od *Općeg dijela proračuna*, a koji se sastoji od Sažetka računa prihoda i rashoda i Računa financiranja i od Računa prihoda i rashoda i Računa financiranja, *Posebnog dijela* koji se sastoji od Plana rashoda i izdataka. Rashodi i izdaci raspoređeni su po programima kroz projekte i aktivnosti i *Obrazloženja* koje se sastoji od Obrazloženja općeg dijela proračuna i obrazloženja posebnog dijela proračuna.

Zakon propisuje vođenje prihoda i primitaka, te rashoda i izdataka po proračunskim klasifikacijama kako bi ih mogli pregledno i sustavno pratiti po nositelju, cilju, namjeni, vrsti, lokaciji i izvoru financiranja.

Proračunske klasifikacije su: O*rganizacijska klasifikacija, Ekonomska klasifikacija*, *Funkcijska klasifikacija*, *Lokacijska klasifikacija*, *Programska klasifikacija* i *Izvori financiranja*.

***Slika 2.*** *Struktura Proračuna Općine Vinica*

Proračun i izvještaji o izvršavanju proračuna javno se objavljuju na službenim  
mrežnim stranicama Općine Vinica, kao i u Službenom vjesniku Varaždinske županije.

**KRATKI PRIKAZ PRORAČUNA OPĆINE VINICA ZA 2024. GODINU I PROJEKCIJE ZA 2025. I 2026. GODINU**

Visina Proračuna Općine Vinica za 2024. godinu iznosi 5.832.437,24 EUR. Projekcija za 2025. godinu iznosi 2.803.163,00 EUR, a Projekcija za 2026. godinu iznosi 2.863.796,00 EUR.

***Slika 3.*** *Proračun Općine Vinica za 2024. sa projekcijama za 2025. i 2026.*

***Konsolidirani proračun***

Općina Vinica ima jednog proračunskog korisnika, Dječji vrtić Vinica.

Prihodi vrtića sastoje se od financiranja ekonomske cijene roditelja u iznosu od 40% cijene,dok preostali 60% ekonomske cijene financira Općina. Ukupni prihodi Dječjeg vrtića planirani su u iznosu od 326.380 EUR, a isto toliko iznose i rashodi.

Rashodima su obuhvaćeni uobičajeni troškovi vezani uz rad vrtića kao što su plaće zaposlenika, materijalni rashodi,energija, namirnice, i drugi troškovi.

***Slika 4.*** *Konsolidirani proračun Općine Vinica za 2024. godinu*

**PRIHODI I PRIMICI**

**Odakle dolaze sredstva u proračun?**

Proračunom Općine Vinica za 2024. godinu planirani su prihodi i primici u iznosu od 5.497.602,03 €, preneseni višak prihoda iz prethodnih godina iznosi 334.835,21 € odnosno sveukupno su planirani prihodi i primici za 2024. godinu 5.832.437,24 €.

***Slika 5.*** *Struktura prihoda i primitaka Proračuna Općine Vinica za 2024. godinu*

Prihodi se mogu podijeliti na namjenske i nenamjenske.

***Namjenski* *prihodi*** su prihodi za koje je namjena strogo definirana te se mogu koristiti isključivo za pokriće točno određenih rashoda i ne smiju se koristiti za druge svrhe.

Tu spadaju: doprinosi, prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka.

***Nenamjenski prihodi*** se mogu koristiti za podmirenje javnih potreba, redovno poslovanje općine, sufinanciranja rada udruga građana i za podmirenje svih ostalih rashoda. Tu spadaju: opći prihodi i primici koji se ostvaruju temeljem posebnih propisa u kojima za prikupljene prihode nije definirana namjena korištenja, a to su: prihodi od poreza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi, prihodi državne uprave, prihodi od kazni te primici od financijske imovine i zaduživanja za koje nije definirana namjena korištenja, a uključuju i prihode koji se ostvare iz nadležnog proračuna.

***Slika 6.****Udio pojedinog prihoda i primitka u ukupnoj masi planiranih prihoda i primitaka*

**RASHODI I IZDACI**

**Što se financira iz proračuna ?**

Sukladno prihodima i primicima , poštujući načelo uravnoteženosti, Proračunom Općine Vinica za 2024. godinu planirani rashodi i izdaci u iznosu od 5.832.437,24 €.

***Slika 7.*** *Struktura rashoda i izdataka Proračuna Općine Vinica za 2024. godinu*

**0,00 €**

**4.029.470,34 €**

**1.802.966,90 €**

Proračunski se rashodi mogu podijeliti na zadane rashode i fakultativne (dodatne) rashode.

***Zadani rashodi > zakonske obveze***

Tu spadaju: predškolski odgoj, socijalna skrb i zdravstvo, javne potrebe u kulturi i sportu, protupožarna i civilna zaštita, komunalno gospodarstvo (održavanje i gradnja objekata), zaštita okoliša, prostorno planiranje, materijalni rashodi i plaće.

***Dodatni, fakultativni rashodi > rashodi vezani za dodatne standarde javnih potreba***, a tu su: održavanje manifestacija od lokalnog značaja, razvoj civilnog društva, briga o djeci i starijima (potpore za novorođenčad i naknade umirovljenicima), potpore studentima i srednjoškolcima, sufinanciranje prijevoza srednjoškolaca, javne potrebe građana, ulaganja u gospodarstvo, pokriće nedostatnih rashoda koji se financiraju iz namjenskih prihoda i dr.

***Slika 8.****Udio pojedinog rashoda i izdatka u ukupnoj masi planiranih rashoda i izdataka*

**PROGRAMI, PROJEKTI I AKTIVNOSTI KOJE SE FINANCIRAJU IZ PRORAČUNA**

**Kako se raspoređuju sredstva proračuna ?**

***Slika 9****: Sredstva Proračuna Općine Vinica raspoređena su na razdjele Jedinstveni upravi odjel i Predstavničko i izvršno tijelo*

**JEDINSTVENI UPRAVNI ODJEL OPĆINE VINICA**

**JEDINSTVENI UPRAVNI ODJEL 571.746,32 €**

Program redovni izdaci poslovanja, koji obuhvaćaju aktivnosti plaće i naknade i materijalne rashode i informiranje koji su neophodni za rad i funkcioniranje Jedinstvenog upravnog odjela i planirani su u iznosu od 395.664,32 €

* Program kapitalna ulaganja odnose se na planiranu nabavu uredske opreme, računalne opreme i računalne programe, 15.927,00 €
* Program poduzetništvo, poljoprivreda inovacije i novi proizvodi odnosi se na subvencije poljoprivrednicima, obrtnicima i OPG gospodarstvima, poduzetnicima, 47.590,00€
* Program Projekt Zaželi obuhvaća rashode za rad i materijalne rashode projekta Zaželi, 40.100,00 €
* Program ulaganje u modernizaciju turizma predstavlja sufinanciranje Turističke zajednice i Projekt Interreg i ukupno iznosi 72.465,00 €

**KOMUNALNE, STAMBENE I DJELATNOSTI UREĐENJA PROSTORA**

**4.321.942,76 €**

***Komunalna djelatnost***

* + - Program redovni izdaci poslovanja, obuhvaća aktivnosti materijalni rashodi i odnosi se na rashode za usluge: ostale komunalne usluge i ostale intelektualne usluge (usluge nadzornih organa, izrada procjene tržišne vrijednosti nekretnina, izrada projektne dokumentacije), ukupno planirano 12.581,00 €
    - Program kapitalna ulaganja, aktivnost nabava kapitalne imovine, planirano u iznosu 24.000,00 €
* Program unapređenje kvalitete stanovanja, obuhvaća aktivnosti: briga o okolišu i izgradnja kanalizacijske mreže, ukupno iznosi 27.572,00 €
* Program održavanje komunalne infrastrukture obuhvaća aktivnosti: održavanje javnih površina i radovi na uređenju, održavanje nerazvrstanih cesta, održavanje i čišćenje kanala i graba, održavanje groblja, održavanje igrališta igrališta za djecu i opreme, održavanje čistoće javnih zelenih površina i divljih odlagališta, javna rasvjeta, uređenje i održavanje biciklističkih staza, održavanje javnih prometnica i nerazvrstanih cesta, te je za ovaj program ukupno planirano187.363,00 €
* Program građenje komunalne infrastrukture planiran je u iznosu od 610.877,76 €, a obuhvaća aktivnosti: javna rasvjeta, promet i upravljanje prometnicama, strojevi vozila i oprema za održavanje komunalne infrastrukture, izgradnja zida/ograde na groblju, uređenje eko prostora uz Arboretum Opeka, modernizacija i sanacija nerazvrstanih cesta, izgradnja obnova, održavanje, opremanje i rekonstrukcija sportskih građevina, ulaganje u turističku infrastrukturu

***Stambena djelatnost***

* Program redovni izdaci poslovanja, aktivnost materijalni rashodi koji se odnose na rashode za energiju općinskih objekata, uslugu izrade tehničkih rješenja i drugo te je planiran u iznosu od 16.627,00 €
* Program građenja društvene infrastrukture ukupno je planiran u iznosu od 3.337.734,00 € i odnosi se na aktivnosti: Kurija Patačić – rekonstrukcija, sanacija i prenamjena u višenamjensku zgradu, Rekonstukcija zgrade ugostiteljske namjene Motel Opeka u Hotel baštine, Uređenje prostora zgrade općine-dodatna ulaganja, Dogradnja dječjeg vrtića Vinica – faza II .
* Program demografska revitalizacija obuhvaća aktivnosti Poboljšanje energetske učinkovitosti obiteljskih kuća, unapređenje kvalitete stanovanja i tekuće i investicijsko održavanje, te je planiran u iznosu od 24.751,00 €

***Prostorno planiranje, zaštita okoliša i kulturnih spomenika***

* Program redovni izdaci poslovanja, aktivnost materijalni rashodi uključuju planirane rashode za deratizaciju i dezinsekciju, program zaštite od divljači, kapitalne pomoći gradskim proračunima i kapitalne pomoći trgovačkim društvima u javnom sektoru, ukupno iznosi 18.343,00 €

***Vatrogastvo i sigurnost***

* Program protupožarna i civilna zaštita planiran je u iznosu od 48.835,00 € i odnosi se

na aktivnosti Vatrogastvo-VZO, Organizacija i redovan rad civilne zaštite, HGSS

**KULTURA, ZNANOST, ŠPORT 148.039,00 €**

***Kultura***

* Program sport, kultura i religija, dio koji se odnosi na kulturu obuhvaća aktivnosti:

Financiranje redovne djelatnosti u kulturi, Obilježavanje kulturnih događaja i manifestacija, Ljetna glazbena kolonija SAX, te je planiran u iznosu od 62.100,00 €

***Šport***

* Program sport, kultura i religija, dio koji se odnosi na sport obuhvaća aktivnosti:

Poticanje rada sporta, Financiranje redovne djelatnosti sporta, Poticanje rada stručnih kadrova u sportu i Poticanje rada sporta kroz odgojno obrazovni sustav, te je planiran u iznosu od 85.939,00 €

**ŠKOLSTVO 213.239,00 €**

***Predškolski odgoj***

* Program briga o djeci, aktivnost Financiranje redovne djelatnosti predškolskog odgoja planiran je u iznosu od 110.903.,00 €

***Osnovno obrazovanje***

* Program redovni izdaci poslovanja, aktivnost donacije i ostali rashodi odnosi se na

sufinanciranje tr. najma zgrade OŠ Vinica, najam po JPP u iznosu od 17.000,00 €

Program odgoj i obrazovanje planiran je u iznosu od 45.000,00 € i obuhvaća aktivnosti: Financiranje redovne djelatnosti prema zahtjevu, Nagrade učenicima i mentorima OŠ Vinica, Sufinanciranje produženog boravka, Nabava radnih materijala i likovnih mapa za učenike OŠ Vinica

***Srednješkolsko obrazovanje***

* Program redovni izdaci poslovanja, aktivnosti: Tekuće potpore i Potpore srednjoškolcima, planiran je u iznosu od 18.836,00 €

***Visokoškolsko obrazovanje***

* Program odgoj i obrazovanje, odnosi se na aktivnosti: Potpora studentima i Jednokratna nagrada studentima i iznosi 21.500,00 €

**SOCIJALNA SKRB 73.590,00 €**

* Program redovni izdaci poslovanja, obuhvaća aktivnost Donacije i ostali rashodi, iznosi 27.545,00 €
* Program briga o djeci, aktivnost Dječji darovi povodom Sv. Nikole, planiran u iznosu od 4.000,00 €
* program socijalna skrb koji se odnosi na aktivnosti: Naknada za ogrjev, Naknada za socijalno ugrožene, Socijalna pomoć stanovništvu i Humanitarne djelatnosti, ukupno iznosi 22.045,00 €
* Program demografska revitalizacija planiran je u iznosu od 20.000,00 € i obuhvaća aktivnost Jednokratna potpora za novorođenče

**OSTALI KORISNICI 116.116,58 €**

* Program redovni izdaci poslovanja, aktivnost donacije i ostali rashodi, iznosi 664,00 €
* Program sport, kultura i religija, dio koji se odnosi na religiju iznosi 15.000,00 €
* Program razvoj civilnog društva, aktivnosti: Financiranje redovne djelatnosti udruga,

Digitalizacija javnih usluga i WIFYOU, Projekt IOT, sveukupno planirano za ovaj program 100.452,58 €

**DJEČJI VRTIĆ VINICA 326.380,00 €**

Ranije je spomenuto da je Dječji vrtić Vinica proračunski korisnik Općine Vinica, čiji je financijski plan konsolidira s Proračunom Općine Vinica

Rashodi Dječjeg vrtića Vinica također su planirani kroz Program i aktivnosti.

* Program rashodi Dječjeg vrtića Vinica obuhvaća aktivnosti: Rashodi za zaposlene i

Rashodi poslovanja, te ukupno iznosi 326.380,00 €

**PREDSTAVNIČKA I IZVRŠNA TIJELA OPĆINE**

**PREDSTAVNIČKA I IZVRŠNA TIJELA OPĆINE 61.383,58 €**

* Program redovni izdaci poslovanja obuhvaća aktivnosti: Materijalni rashodi, Naknade

za rad predstavničkih i izvršnih tijela i Naknade političkim strankama i ukupno je planiran u iznosu od 61.383,58 €

**Želite li dobiti potpuni sadržaj Proračuna Općine Vinica, možete ga naći:  
• na mrežnoj stranici: www.vinica.hr  
• u tisku: Službeni vjesnik Varaždinske županije 97/23  
• osobno: Jedinstveni upravni odjel Općine Vinica, Marčan, Vinička 5, 42207 Vinica**

C:\Program Files\Microsoft Office\MEDIA\CAGCAT10\j0195384.wmf **KORISNE INFORMACIJE**

# 

### Općina Vinica

### ****Adresa****: Marčan, Vinička 5, 42207 Vinica

### ****Telefon****: +385 (042) 722-233

### ****Telefax****: +385 (042) 722-535

### ****E-mail:**** [opcina.vinica@vinica.tcloud.hr](mailto:opcina.vinica@vinica.tcloud.hr) ****Web:**** http://www.vinica.hr

### ****Matični broj:**** 2665905 ****OIB:**** 19913793314

****Žiro račun IBAN:**** HR0923900011848600004

### Načelnik: dr. sc. Branimir Štimec, prof****.****

**Email:** [**branimir.stimec@vinica.hr**](mailto:branimir.stimec@vinica.hr)